“O‘zbekiston Respublikasi Davlat budjetining g‘azna ijrosi buxgalteriya hisobining yagona schyotlar rejasini tasdiqlash to‘g‘risida”gi buyruqning ba’zi bandlarining amal qilishini to‘xtatish to‘g‘risida

O‘zbekiston Respublikasining Budjet kodeksi (O‘zbekiston Respublikasi qonun hujjatlari to‘plami, 2013-yil, 52 (I)-son) va O‘zbekiston Respublikasi Prezidentining 2007-yil 28-fevraldagi “Davlat budjetining g‘azna ijrosi tizimini yanada rivojlantirish chora-tadbirlari to‘g‘risida”gi PQ-594-sonli qaroriga (O‘zbekiston Respublikasi qonun hujjatlari to‘plami, 2007-y., 9-10-son, 82-modda) muvofiq buyuraman:
 1. O‘zbekiston Respublikasi moliya vazirining 2010-yil 2-apreldagi 26-son “O‘zbekiston Respublikasi Davlat budjetining g‘azna ijrosi buxgalteriya hisobining yagona schyotlar rejasini tasdiqlash to‘g‘risida”gi buyrug‘i (ro‘yxat raqami 2101, 2010-yil 26-aprel) (O‘zbekiston Respublikasi qonun hujjatlari to‘plami, 2010-yil, 17-son, 135-modda) 1 va 2-bandlarining amal qilishi 2016-yil 1-yanvargacha bo‘lgan muddatga to‘xtatilsin.
 2. Mazkur buyruq rasmiy e’lon qilingan kundan e’tiboran kuchga kiradi.